Για να καταλάβετε την κλιματική αλλαγή,
σκεφτείτε το παιχνίδι «Τέτρις».
Για αιώνες, η Γη παίζει μια έκδοση του παιχνιδιού με τουβλάκια άνθρακα.
Απελευθερώνονται στην ατμόσφαιρα ως αέριο διοξειδίου του άνθρακα, από ηφαίστεια,
αποσυντεθειμένη φυτική ύλη,
τα πλάσματα που αναπνέουν
και από την επιφάνεια της θάλασσας.
Απελευθερώνονται στην ατμόσφαιρά κατά τη διάρκεια φωτοσύνθεσης των φυτών
και απορροφούνται πάλι από τον ωκεανό,
ή αποθηκεύονται στο έδαφος και στα ιζήματα.
Αυτό το παιχνίδι Τέτρις ονομάζεται ο κύκλος του άνθρακα,
και είναι η μηχανή για τη ζωή στη Γη.
Ποια είναι σύνδεση με το κλίμα;
Όταν το διοξείδιο του άνθρακα βρίσκεται στον αέρα,
περιμένοντας να απορροφηθεί ξανά,
παγιδεύει μέρος της θερμότητας του ήλιου,
που διαφορετικά θα δραπέτευε στο διάστημα.
Γι' αυτό το διοξείδιο του άνθρακα λέγεται αέριο θερμοκηπίου.
Δημιουργεί ένα κάλυμμα θερμότητας,
γνωστό ως φαινόμενο του θερμοκηπίου,
που εμποδίζει τη Γη να παγώσει όπως ο Άρης.
Όσα περισσότερα τούβλα διοξειδίου του άνθρακα
περιμένουν στην ατμόσφαιρα να εκκαθαριστούν,
τόσο πιο ζεστή γίνεται η Γη.
Αν και η ποσότητα άνθρακα στην ατμόσφαιρα έχει διαφοροποιηθεί
από την εποχή των παγετώνων και τις προσκρούσεις αστεροειδών,
τα τελευταία 8.000 χρόνια διαμορφώθηκε το σταθερό κλίμα που γνωρίζουμε,
που επέτρεψε στον ανθρώπινο πολιτισμό να ευδοκιμήσει.
Αλλά περίπου πριν από 200 χρόνια,
αρχίσαμε να σκάβουμε αυτόν τον παλιό άνθρακα που ήταν στο έδαφος.
Αυτά τα ορυκτά καύσιμα, το κάρβουνο, το πετρέλαιο και το φυσικό αέριο
είναι φτιαγμένα από θαμμένα υπολείμματα φυτών και ζώων
που εξαφανίστηκαν πολύ πριν εξελιχθούν οι άνθρωποι.
Αυτή η αποθηκευμένη ενέργεια μπόρεσε να τροφοδοτήσει
τα εργοστάσιά, τα αυτοκίνητά και τις μονάδες ηλεκτροπαραγωγής.
Αλλά η καύση αυτών των καυσίμων έβαλε νέα τούβλα άνθρακα στο Τέτρις της Γης.
Ταυτόχρονα, αποψιλώσαμε δάση για τη γεωργία,
μειώνοντας την ικανότητα της Γης να απομακρύνει την ποσότητα άνθρακα.
Και από το 1750, η ποσότητα του άνθρακα στην ατμόσφαιρα
έχει αυξηθεί κατά 40%,
και δεν δείχνει σημάδια επιβράδυνσης.
Ακριβώς όπως και το Τέτρις, όσο περισσότερα τούβλα στοιβάζονται,
τόσο δυσκολότερο γίνεται να αποκατασταθεί η σταθερότητα.
Το επιπλέον διοξείδιο του άνθρακα στην ατμόσφαιρα
επιταχύνει το φαινόμενο του θερμοκηπίου
παγιδεύοντας περισσότερη θερμότητα κοντά στην επιφάνεια
και κάνοντας τους πολικούς πάγους να λιώσουν.
Και όσο περισσότερο λιώνουν, τόσο περισσότερο φως μπορούν να ανακλούν
κάνοντας τους ωκεανούς να θερμαίνονται ακόμη περισσότερο.
Το επίπεδο της θάλασσας ανεβαίνει,
οι παράκτιοι πληθυσμοί απειλούνται με πλημμύρες,
τα φυσικά οικοσυστήματα διαταράσσονται,
και ο καιρός γίνεται όλο και πιο ακραίος.
Η κλιματική αλλαγή επηρεάζει διαφορετικά άτομα και μέρη με άλλους τρόπους.
Αλλά στο τέλος, είναι ένα παιχνίδι που παίζουμε όλοι μας.
Και αντίθετα με το Τέτρις,
δεν έχουμε τη δυνατότητα να ξεκινήσουμε από την αρχή και να ξαναπροσπαθήσουμε.